Orienteringsmøde, pårørenderåd Nord d. 27.5.2020

*Tilstede: Runa Steenfeldt, Hans Lykkegaard, Thomas Borup (ref.)*

1. Status på smittesituation/symptomer blandt beboere, brugere, medarbejdere.

Ingen konstateret smittede på Handicapområdet.

1. Status på hverdagen på døgntilbud.

Døgntilbuddene – der er ro omkring besøg, der findes lokale og individuelle aftaler. Fra bostedernes side opleves, at der er god opbakning fra de pårørende til at finde løsninger.

De små bofællesskaber – fundet en god gænge, så der er mulighed for at alle kan få besøg på bofællesskaberne, i telte og garager samt adgang via terrassedøre.

1. Status/erfaringer omkring besøgsforbud.

Der er fundet gode lokale løsninger for at håndtere besøg. Der har været enkelte spørgsmål vedr. kæresters overnatning. Dette har der været lokale dialoger om, da det ikke ligger ikke i intentionen i bekendtgørelsen.

Der afventes retningslinjer vedr. yderligere lempelser i besøgsforbuddet.

1. Status på genåbning af dagtilbud.

Det sikres at borgerne får et dagtilbud enten ude eller hjemme. Der skaleres efterhånden langsomt op, under forudsætning af at smittesituationen ikke ændres negativt.

Alle på GAIA, Bifrost og CBR kan komme. På dagtilbuddet ACR er der 65 %, der nu modtager dagtilbud. Resten af borgerne på DAC får dagtilbud på bostederne.

1. Status på kommunikation mellem tilbud og pårørende

Bostederne/bofællesskaberne oplever et godt samarbejde og kommunikation med pårørende. Hans har ikke hørt noget fra pårørende. Der har været lokalt været dialoger med pårørende om hvordan man håndterer besøgssituationerne.

Der har været en enkelt henvendelse om aflastning, som er håndteret v. Runa

1. Brev om kostordning

Hans har gennemgået brevet.

* Der bliver foretaget nogle præciseringer i.f.t. fuldkostpriser og kostpriser for delvis kost.
* Hvordan bliver tilgodehavende fra året før reguleret? Dette deles ud i tolvtedele
* Det er præciseret at botilbuddenes kostpris skal holde sig indenfor de af byrådet vedtagne rammer, således at borgerne ikke kommer til at betale mere end det beløb, som er fastsat som max. Denne præcisering drejer sig om budgetopfølgning.
* Medarbejderkost – der er regler for medarbejderbetaling, således at beboerne ikke betaler for medarbejdernes kost. Medarbejderne kan deltage i spisning mod egenbetaling.
* Pårørendedeltagelse i måltider/kost? Der kommer en drøftelse at hvordan vi håndterer pårørendekost på kommende pårørenderådsmøder.
1. Telefonmøde d. 16.6. kl. 16. og d. 25.6. kl. 15.00
2. Eventuelt - intet